AIŠKINAMASIS RAŠTAS

Dėl savivaldybės turto perdavimo pagal panaudos sutartį

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo Molėtų „Saulutės“ vaikų darželio – lopšelio (toliau – darželis) 2018 m. rugpjūčio 20 d. raštą, kuriuo prašoma perduoti 112,83 kv. m patalpas, esančias Molėtų r. sav., Videniškių sen., Videniškių k., Šilelio g. 1. Patalpos reikalingos darželio įstatuose nurodytai veiklai vykdyti. Saulutė įsipareigoja perduotą turtą prižiūrėti, atlikti perduoto turto einamąjį ir kapitalinį remontus.

Molėtų kultūros centro direktoriaus 2018 m. gegužės 21 d. įsakymu Nr. TV-4 „Dėl savivaldybės turto pripažinimo nereikalingu arba netinkamu (negalimu) naudoti Molėtų kultūros centro veiklai“ turtas pripažintas nereikalingu savivaldybės funkcijoms vykdyti ir siūloma jį perduoti pagal panaudos sutartį.

Parengto sprendimo projekto tikslas – perduoti Saulutei 2 (dvejiems) metams Savivaldybei nuosavybės teise priklausantį ir šiuo metu Molėtų kultūros centro patikėjimo teise valdomą nekilnojamąjį turtą pagal turto panaudos sutartį.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 3, 8 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1punktas, 4 dalis;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Molėtų rajono savivaldybės tarybos 2017 m. liepos 27 d. sprendimo Nr. B1-135 redakcija), 4.21, 6.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas darželio įstatuose numatytai veiklai vykdyti. Patalpose bus įrengta ikimokyklinio-priešmokyklinio ugdymo grupė.

Neigiamų pasekmių nenumatoma.

**4. Priemonės sprendimui įgyvendinti**

Bus parengta ir pasirašyta turto panaudos sutartis bei turto perdavimo ir priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų kultūros centras.